**<<ԿՐԹՈՒԹՅՈՒՆ ԱՌԱՆՑ ՍԱՀՄԱՆԻ>>-ՀԿ**

**ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ**

**ԹԵՄԱ՝** <<ԵՍ ԵՎ ՇՐՋԱԿԱ ԱՇԽԱՐՀԸ>> ԱՌԱՐԿԱՅԻ ՈՒՍՈՒՑՈՒՄԸ ՀԱՄԱԳՈՐԾԱԿՑԱՅԻՆ ՄԵԹՈԴՈՎ

**ՈՒՍՈՒՑԻՉ՝ ՂԱԶԱՐՅԱՆ ՀԱՄԱՍՓՅՈՒՌ**

**ՂԵԿԱՎԱՐ՝ ԲԱԲԱՋԱՆՅԱՆ ՎԵՐՈՆԻԿԱ**

ԵՐԵՎԱՆ 2022

**ԲՈՎԱՆԴԱԿՈՒԹՅՈՒՆ**

1. **ՆԵՐԱԾՈՒԹՅՈՒՆ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․3**
2. **<<ԵՍ ԵՎ ՇՐՋԱԿԱ ԱՇԽԱՐՀԸ>> ԱՌԱՐԿԱՅԻ ՈՒՍՈՒՑՈՒՄԸ ՀԱՄԱԳՈՐԾԱԿՑԱՅԻՆ ՄԵԹՈԴՈՎ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․5**
3. **ՀԵՏԱԶՈՏՈՒԹՅԱՆ ԱՐԴՅՈՒՆՔՆԵՐԻ ԱՄՓՈՓՈՒՄ․․․․․․․․․․․․․․․․․․․․․․․․․․․․․․22**
4. **ԵԶՐԱԿԱՑՈՒԹՅՈՒՆՆԵՐ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․24**
5. **ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ․․․․․․․․․․․․․․․․․․․․․․․․․․․․․․․․․․․․․․․․․․․․25**

**ՆԵՐԱԾՈՒԹՅՈՒՆ**

Տարրական դասարանների ,, **<<Ես և շրջակա աշխարհ>>** ուսումնական նյութի կայուն յուրացումը մեծապես պայմանավորված է ուսուցման նոր մեթոդների ներդրման արդյունավետությամբ: Վերջին տարիներին ուսուցման գործընթաց են թափանցում ուսուցման փոխգործուն մեթոդներ: Դրանք մեծապես նպաստում են աշակերտների ակտիվության բարձրացմանը, միջանձնային հարաբերությունների մշակույթի ձևավորմանը, ուսուցման գործընթացի հետաքրքիր և աշխույժ դարձնելու պայմանների ստեղծմանը: Այս տեսանկյունից կարևոր է հստակեցնել **<<Ես** և շրջակա աշխարհը>> դասի այս կամ այն փուլում փոխներգործուն մեթոդների առավել արդյունավետ տեսակներն ու դրանց կիրառման առանձնահատկությունները։

Փորձը ցույց է տալիս, որ ուսուցման ժամանակակից տեխնոլոգիաներն

<<աշխատում են>> միայն ճիշտ մտածված ու կազմակերպված համագործակցության դեպքում: Մասնագիտական մանկավարժական հաղորդակցումը ուսուցչի և աշակերտի փոխգործուն մի համակարգ է, որի նպատակն է տեղեկատվության փոխանակումը, անհատի ճանաչումը և դաստիարակչական ազդեցության կազմակերպումը: Ըստ այդմ էլ տարբերակվում են հաղորդակցման երեք հիմնական գործառույթներ` հաղորդակցական (կոմունիկատիվ), որը ենթադրում է տեղեկությունների փոխանակում, ընկալման (պերցեպտիվ), որը ենթադրում է փոխադարձ ճանաչում, փոխգործուն (ինտերակտիվ), որը ենթադրում է համատեղ գործունեության կազմակերպում և իրականացում:

Հաղորդակցումը ուսուցման ընթացքում ենթադրում է ուսուցիչ-աշակերտ, աշակերտ-աշակերտ փոխգործունեություն, որի նպատակն է ստեղծել բարենպաստ հոգեբանական մթնոլորտ, ինչը խթանում է անձի լիարժեք զարգացումը:

**ՀԵՏԱԶՈՏՈՒԹՅԱՆ ՆՊԱՏԱԿԸ** ես և շրջակա աշխարհը առարկայի ուսուցումը համագործակցային մեթոդով

**ՀԵՏԱԶՈՏՈՒԹՅԱՆ ԽՆԴԻՐՆԵՐԸ**

* Բացահայտել «Ես և շրջակա աշխարհը» առարկայի դերը կրտսեր դպրոցականների սոցիալականացման գործում,
* Առաջադրել «Ես և շրջակա աշխարհը» առարկայի դասավանդման արդյունավետ մանկավարժական պայմաններֈ

**ՀԵՏԱԶՈՏՈՒԹՅԱՆ ՕԲՅԵԿՏԸ** կրտսեր դպրոցականն է։

**ՀԵՏԱԶՈՏՈՒԹՅԱՆ ԱՌԱՐԿԱՆ** ես և շրջակա աշխարհը առարկայի ուսուցումը համագործակցային մեթոդով

**ՀԵՏԱԶՈՏՈՒԹՅԱՆ ՄԵԹՈԴՆԵՐԸ:** Հետազոտության խնդիրների լուծման համար կիրառել ենք հետևյալ մեթոդները.

* + ուսումնասիրվող հիմնահարցի վերաբերյալ գոյություն ունեցող գիտամեթոդական գրականության վերլուծություն,
  + փաստաթղթերի ուսումնասիրում,

**ԳԼՈՒԽ 1**

**<<ԵՍ ԵՎ ՇՐՋԱԿԱ ԱՇԽԱՐՀԸ>> ԱՌԱՐԿԱՅԻ ՈՒՍՈՒՑՈՒՄԸ ՀԱՄԱԳՈՐԾԱԿՑԱՅԻՆ ՄԵԹՈԴՈՎ**

**Համագործակցային ուսուցման տեխնոլոգիա**

Ժամանակի ընթացքում համագործակցային ուսուցման տեսությունն ու պրակտիկան զարգացրել են Յան Ամոս Կեմենսկին, Ջոն Դյուին, Ա. Ռիվինը։ Տարրական դպրոցում համագործակցային ուսուցման նպատակը կրտսեր դպրոցականների զարգացումն ու անհատականության ձևավորումն է։ Սովորողների մոտ ապրումակցելու, փոխօգնության, համագործակցելու կարողությունների ձևավորումն ու զարգացումը։ Համագործակցային ուսուցման տեխնոլոգիայի արդյունավետ իրականացումը ենթադրում է համագործակցային ուսուցման տարրերի հաշվառում։ Դրանք են.

* + Դրական փոխկախվածությունը,
  + Դեմառդեմ փոխազդեցությունը,
  + Անհատական հաշվետվությունն ու պատասխանատվությունը,
  + Միջանձնային կամ փոքր խմբերով աշխատանքի հմտությունները,
  + Խմբային գործընթացը,
  + Փոխներգործուն առաջադրանքը։ [ 1, էջ 29]

Համագործակցային ուսուցման տեխնոլոգիան նաև դաստիարակության տեխնոլոգիա է, այն կիրառվում է ոչ միայն դասարանական, այլև՝ արտադասարանական աշխատանքներում։ Համագործակցային ուսուցման տեխնոլոգիայի հիմքում խմբային աշխատանքն է, բայց խմբերի ձևավորման տեսակներն ու սկզբունքները տարբեր են։ Մանկավարժն ինքն է ընտրում, թե տվյալ ուսումնական նյութի շրջանակներում ինչպիսի խմբեր պետք է ձևավորվեն՝ հաշվի առնելով ուսումնական նյութի առանձնահատկությունները, նպատակները կրտսեր դպրոցականների հետաքրքրություններն ու ցանկությունները։

Համագործակցային ուսումնառության մեթոդները կարող են արդյունավետորեն կիրառվել ցանկացած դասարանում՝ ցանկացած դասանյութ ուսուցանելու համար։ Այս մեթոդները հաջողությամբ կիրառվում են ինչպես համասեռ, այսինքն՝ հավասար ընդունակությունների տեր աշակերտներից կազմված խմբերում, այնպես էլ օժտված երեխաների կամ հատուկ կրթության դասարաններում։ Համագործակցային մեթոդների կարիքը զգացվում է հատկապես առաջադիմության տարբեր մակարդակներ դրսևորող դասարաններում։

Ոչ բոլոր խմբային աշխատանքներն են, որ կարող են ապահովել համագործակցային ուսուցում։ Շատ են պատահում դեպքեր, երբ ընդհանուր առաջադրանքները իրականացնելու ուղղությամբ խմբի ջանքերը արդյունք չեն ունենում, որովհետև առաջադրանքը չի պլանավորում և իրականացվում է այնպես, որ սովորողին մղի համագործակցության և նպաստի նրա ակտիվ մասնակցությանը ուսուցման գործընթացում։ [14, էջ29]

«Ուսուցումը համագործակցային կլինի այն դեպքում, երբ աշակերտները միասին, զույգերով կամ փոքր խմբերով աշխատում են մի ընդհանուր խնդիր լուծելու, մի ընդհանուր թեմա հետազոտելու կամ նոր միտք, նորարարություն իրականացնելու համար»։[13, էջ 102]

Ջոնսոնները մշակել են նաև աշակերտների «Համագործակցային բանավեճի» մեջ ներգրավելու մեթոդներ։ Չորս հոգանոց խմբերի աշակերտներին տրվում են նյութեր՝ որևէ վիճահարույց թեմայի վերաբերյալ․ օրինակ՝ պե՞տք է, արդյոք, թույլատրվի գայլերի որսը։ Սկզբում խմբի անդամներից երկուսը կողմ են լինում հարցի լուծման մի տարբերակին, երկուսը՝ մյուս։ Այնուհետև նրանք փոխում են դերերը և փորձում փաստարկել նաև հակառակ կողմի տեսակետը։ Ի վերջո` խումբը գալիս է փոխհամաձայնության։

Առանձնացվում է համագործակցային ուսուցման խմբերի հետևյալ տեսակները՝

* Համագործակցային ֆորմալ խումբ- փոքր խմբեր են / 2-4 անդամ/, կարող են գործել մեկ դասաժամից մինչև մի քանի շաբաթ և իրականացնել որևէ առաջադրանք։
* Համագործակցային ոչ ֆորմալ խմբեր- ժամանակավոր գործող խմբեր են, որոնց գործունեությունը կարող է տևել մի քանի րոպեից մինչև դասաժամի ավարտը։ Այս խմբերը կարող են օգտագործվել դիդակտիկ նյութերի, ուսումնական ֆիլմերի ցուցադրման ժամանակ որոշակի տրամադրություն ստեղծելու, անհրաժեշտ նյութեր նախապատրաստելու, կարճ քննարկումներ կատարելու նպատակներով։
* Համագործակցային ուսուցման հենակետային խմբեր-Կայուն անդամներով երկարաժամկետ, տարրասեռ խմբեր են, որոնց աշխատանքը տևում է ողջ դասընթացի կամ ծրագրի շրջանակներում։ Այն ներառում է բացակա ընկերներին աջակցելը, անցած ուսումնական նյութը բացատրելը, օգնել տնային առաջադրանքների կատարմանը և այլն:

Տարրական դպրոցում ֆորմալ, ոչ ֆորմալ և հենակետային խմբերի ձևավորումն ընդունելի է: Ուսուցիչն ինքն է որոշում, թե տվյալ թեմայի շրջանակներում ինչպիսի

խմբեր կարելի է ձևավորել` կարևորելով ուսումնական նյութի առանձնահատկությունները, նպատակները, սովորողների հետաքրքրությունների ահմանները, նրանց զարգացածության աստիճանը, խմբում աշխատելու ցանկությունը և այլն [1, էջ 148-151]: Համագործակցային ուսուցմանը բնորոշ են հետադարձ կապը, անդրադարձը, քննարկումը, պլանավորումը եւ այլն[2, էջ 66];

Այսօր դպրոցական կրթության որակը սահմանվում է այն տեսանկյունից, թե ի՞նչ ենք սովորեցնում, ինչպե՞ս ենք սովորեցնում, ու՞մ ենք սովորեցնում, ի՞նչ է մնում մեր սովորեցրածից։ Դպրոցի արդյունավետության այս հայեցակարգը ենթադրում է նաև գիտելիքներ դպրոցի գործունեության ողջ շրջանակի մասին, փոփոխվող հանգամանքներին արձագանքելու կարողություն, ուսումնական գործընթացի մասնակիցների բավարարվածություն և պարտավորվածություններ:

Տարրական դասարանների **<<Ես և շրջակա աշխարհ>>** ուսումնական նյութի2 կայուն յուրացումը մեծապես պայմանավորված է ուսուցման նոր մեթոդների ներդրման արդյունավետությամբ: Վերջին տարիներին ուսուցման գործընթաց են թափանցում ուսուցման փոխգործուն մեթոդներ:

Տարրական դասարանների **<<Ես և շրջակա աշխարհ>>** ուսումնական նյութի2 կայուն յուրացումը մեծապես պայմանավորված է ուսուցման նոր մեթոդների ներդրման արդյունավետությամբ: Վերջին տարիներին ուսուցման գործընթաց են թափանցում ուսուցման փոխգործուն մեթոդներ: Դրանք մեծապես նպաստում են աշակերտների ակտիվության բարձրացմանը, միջանձնային հարաբերությունների մշակույթի ձևավորմանը, ուսուցման գործընթացի հետաքրքիր և աշխույժ դարձնելու պայմանների ստեղծմանը: Աշակերտներն այդ դեպքում պասիվ ընկալողից վերաճում են հայտնագործողի և գիտելիքների ստացման գործընթացի ակտիվ մասնակցի: Եթե փոխգործուն մեթոդները խրախուսվում են ուսուցման և դաստիարակության ավանդական մեթոդներին, սրանք դառնում են ավելի ճկուն, ապահովում ուսուցման և համագործակցության սկզբունքի արդյունավետությանը:

Ներկայացնենք փոխգործուն (ինտերակտիվ) այլ մեթոդներ:

**Վեննի դիագրամ.** Վեննի դիագրամը կառուցվում է երկու կամ ավելի շրջանագծերով, որոնք հատման մեծ մակերես ունեն կենտրոնում: Այս դիագրամը կարելի է օգտագործել գաղափարները միմյանց հակադրելու կամ դրանց ընդհանրությունը բացահայտելու նպատակով: Ենթադրենք, թե աշակերտները համեմատում են թռչունին և կենդանուն: Վեննի դիագրամը դասարանին հնարավորություն կտա հակադրելու այս երկուսին` հատվող գծերով միաժամանակ ցույց տալով նրանց ընդհանրություններր: Ուսուցիչը աշակերտական զույգերին առաջարկում է գծել Վեննի դիագրամ` լրացնելով միայն շրջանագծերի երկու մասերը, որոնցից մեկը նվիրված է ծաղկին, մյուսը` ծառին:

թռչուն

կենդանի

Հետո զույգերը կարող են միանալ այլ զույգերի հետ և չորս հոգանոց խմբերով համեմատել դիագրամները, այնուհետև հատվող մասում նշել այն բոլոր հատկանիշները, որոնք երկուսի համար էլ ընդհանուր են: Այս մեթոդը կարելի է օգտագործել ամփոփման փուլում, իսկ եթե նյութը ծանոթ է, նաև` նախապատրաստական փուլում:

**Խառնված հերթականություններ.5** Ամբողջ խմբի հետ փոխգործուն եղանակով աշխատելու նպատակով ուսուցիչը կարող է իրադարձությունների խմբից հինգ կամ վեց իրադարձություն գրառել առանձին թղթերի վրա: Թղթերը խառնում են և դնում գրատախտակի ներքևում: Դասարանին առաջարկվում է որոշել ճիշտ հերթականությունը: Աշակերտները մեկ-մեկ մոտենում են և թղթերից մեկը դնում են իրենց համապատասխան տեղում: Երբ բոլորը համաձայնության են գալիս, ուսուցիչը հանձնարարում է ընթերցելիս ուշադիր զննել տեքստն ու տեսնել, թե արդյո՞ք իրենց դասավորությունը համապատասխանում է տեքստի տարրերի դասավորությանը: Այս մեթոդը կարելի է օգտագործել բոլոր փուլերում:

Այս դասի կապակցությամբ առաջադրված է սովորել որոշ կենդանիների և միջատներից` մեղվի, խմբերի անունները, որը կարևոր է և անհրաժեշտ` երեխաների բառապաշարի հարստացման տեսակետից և ճանաչողական առումով:

Ավարտելուց հետո, մյուս աշակերտների օգնությամբ և ուսուցչի ուղղորդմամբ կստուգեն կատարած աշխատանքը և կամփոփեն մեկը մյուսին` շարունակելով ընթերցել: Այս մեթոդը շահեկան է այնքանով, որ զարգացնում է աշակերտների հիշողությունը, ամրապնդում է ուշադրությունը: Այս մեթոդի կիրառման դեպքում դասանյութը աշակերտների յուրացման համար կդառնա առավել մատչելի և դյուրին:

**Մտածի՛ր - զուգորդի՛ր - մտքե՛ր փոխանակիր.** Սա արագ կատարվող համատեղ ուսումնառության վարժություն է, որն աշակերտներին առաջարկում է կշռադատել տեքստի շուրջ և փոխգործուն մեթոդով գործընկերների օգնությամբ ձևավորել իրենց մտքերը: Ուսուցիչը նախօրոք հարցեր է պատրաստում, որոնք ենթադրում են երկակի պատասխան և առանձին աշակերտների առաջարկում է գրել այդ հարցերի պատասխանները: Այնուհետև աշակերտները զույգեր են կազմում և միմյանց հետ մտքեր փոխանակում` փորձելով գտնել այն պատասխանը, որն ամբողջացնում է երկուսի գաղափարները: Վերջում ուսուցիչր հարցնում է այնքան թվով զույգերի, որքան թույլ է տալիս ժամանակը, ապա քննարկում են արդյունքները:

Օրինակ` Ես և շրջակա աշխարհը երրորդ դասարանի դասագրքում տեղ գտած դասանյութերից << Երկրագնդի բնությունը >>, որի շնորհիվ ուսուցչուհին մեծ հնարավորություն ունի դաստիարակչական աշխատանք կատարելու:

Այս թեման կարելի է ուսուցանել <<Մտածի'ր-զուգորդի'ր-մտքեր փոխանակի'ր>> մեթոդի օգնությամբ: Մեթոդի օգնությամբ կկատարվի համատեղ ուսումնառության վարժություն, որն աշակերտներին կառաջարկի կշռադատել տեքստի շուրջ և փոխգործուն մեթոդով գործընկերների օգնությամբ ձևավորել իրենց մտքերը:

Ուսուցիչը նախօրոք հարցեր է պատրաստում, որոնք ենթադրում են երկակի պատասխան և առանձին աշակերտների առաջարկում է գրել այդ հարցերի պատասխանները: Օրինակ` ի՞նչն էր հետաքրքիր, Դու ինչպե՞ս կվարվեիր :

Այնուհետև աշկերտները զույգեր են կազմում և միմյանց հետ մտքեր փոխանակում` փորձելով գտնել այն պատասխանը, որն ամբողջացնում է երկուսի գաղափարները: Վերջում ուսուցիչը հարցնում է այնքան թվով զույգերի, որոնք թույլ է տալիս ժամանակը, ապա քննարկում են արդյունքները: Մեթոդը նպաստում է փոխգործուն եղանակով դասընկերների օգնությամբ ձևավորել իրենց մտքերը

ԳՈՒՍ (Գիտեմ -Ուզում եմ սովորել - Սովորել եմ ). Սա երեք սյունակից բաղկացած մի աղյուսակ է, որը կարող է դառնալ աշակերտների ուղեցույցը կարդալու ընթաց֊քում: Կարելի է գծել մեծ թղթի վրա կամ գրատախտակին: Թեմայի վերնագիրը գրեցե՛ք աղյուսակի վերևում և հարցրե՛ք, թե ինչ գիտեն նշված թեմայի մասին, ասվածը գրի՛ առեք աղյուսակի առաջին` «Գ - Ի՞նչ գիտենք արդեն» սյունակի մեջ: Աշակերտներին հարցրե՛ք, թե թեմայի հետ կապված ինչ հարցեր ունեն և գրե՛ք աղյուսակի «Ու - Ի՞նչ ենք ուզում իմանալ» սյունակի մեջ: Օգնեք աշակերտներին դասակարգել իրենց գիտելիքներն ու հարցերը և մի առանձին ցուցա՛կ կազմեք: Կարդալ պատմությունը և գտնել այն տեղեկությունները, որոնք պատասխանում են նախնական հարցերին: Երբ աշակերտները վերջացնեն կարդալը, նրանց ուշադրությունը հրավիրե՛ք երրորդ սյունակում:7

**Մտքերի տարափ:** Մեթոդական այս հնարն ամենահաճախն է կիրառվում դասի

խթանման փուլում: Աշակերտների առջև խնդիր է դրվում տրված նյութի վերաբերյալ բառեր թվարկել` առանց որևէ մեկնաբանության կամ գնահատական տալու: Արտահայտված բոլոր մտքերն ու գաղափարները գրանցվում են գրատախտակին: Ընդունված է համարել, որ <<մտքերի տարափի>> ընթացքում սխալ մտքեր չկան. Հնչած բոլոր մտքերը ճիշտ են և ընդունելի: Մեթոդական այս հնարի կիրառումը մեծապես նպաստում է դասի արդյունավետության բարձրացմանը, ինչպես նաև`

* Նպաստում է նոր գաղափարների ի հայտ գալուն,
* Ոչ մի միտք, գաղափար չի կորչում,

Մտքերի տարափի ժամանակ ուսուցիչը պետք է հաշվի առնի հետևյալ պահանջները.

* Բացառել ցանկացած քննադատություն. միայն այդ դեպքում աշակերտը ազատ կարտահայտի իր մտքերը:
* Շեշտը դնել միայն արտահայտվող մտքերի քանակի, այլ ոչ թե որակի վրա: Սա պայմանավորված է հետևյալ տրամաբանությամբ. միտքը, որ այդ պահին կարող է թվալ ոչ տեղին կամ նույնիսկ անհեթեթ, կարող է նպաստել հետագայում ավելի հատաքրքիր և գործնական մտքի ի հայտ գալուն: Կիրառվում է <<Միտքը միտք է ծնում>> սկզբունքը:
* Աշակերտների ասածները պետք է գրանցել առանց խմբագրումների և վերաձևակերպումների, այլապես կխաթարվի մտքերի տարափը:

Մտքերի տարափը արդյունավետ է կիրառել դասի խթանման փուլում: Այն նպաստում է աշակերտների ստեղծագործական մտքի, երևակայության զարգացմանը, լսելու հմտությունների զարգացմանը, ինչպես նաև համարձակություն և ինքնավստահություն է ներշնչում նրանց:

Մտքերի տարափը կարելի է անցկացնել նաև անհատապես կամ զույգերով: Ուսուցիչը նախապես գրատախտակին գրում է թեմային հետ առնչություն ունեցող որևէ բառ կամ հասկացություն, ասենք` <<Արեգակ>>: Ապա սովորողներին հանձնարարվում է (անհատապես կամ զույգերով) կազմել այն ամենի ցուցակը, ինչ նրանք գիտեն կամ պատկերացնում են Արեգակի մասին: Ուսուցիչը նախապես բաժանում է արևը պատկերող տարբեր նկարներ, սովորողները կարող են օգտվել նաև դասագրքի նկարներից: Հատկապես մտավոր խնդիրներ ունեցող սովորողներին ուղղորդելու նպատակով, ուսուցիչը կարող է անել մի քանի լրացուցիչ հարցադրումներ, ասենք` ի՞նչ ձև ունի Արեգակը, որտե՞ղ է այն գտնվում, ի՞նչ գույն ունի և այլն:

Մտքերի տարափ (շրջանաձև կիրառում): Մտքերի տարափի այս տարատեսակը կիրառելի է հիմնականում դասի խթանման փուլում, սակայն կարող է արդյունավետ լինել նաև կրկնության համար: Մեթոդը կիրառվում է փոքր խմբերի համար:

## Քայլերը.

* 1. Բոլոր խմբերին տրվում է միևնույն առաջադրանքը:
  2. Խմբի յուրաքանչյուր անդամ իր թերթիկի վրա գրում է իր պատասխանը: Խոսել չի թույլատրվում: 1-2 րոպեից աշակերտները պետք է փոխանցեն իրենց թերթիկները` յուրաքանչյուրն իր աջ կողմը նստած ընկերոջը: Յուրաքանչյուր աշակերտ կարդում է իր նոր թերթիկը և շարունակում դրա վրա նոր մտքեր գրել` առանց կրկնելու արդեն եղած(ներ)ը:
  3. Այս գործընթացը կրկնվում է այնքան ժամանակ, մինչև թերթիկները վերադառնան առաջին միտքը գրողին կամ մինչև մտքերը սպառվեն:
  4. Ամբողջ խումբը քննարկում է մտքեր` ընտրելով 2-4 առավել ընդհանրականները:

Օրինակ`Մայրենիի երկրորդ դասարանի դասագրքում հեղինակներ` (Անժելա Քյուրքչյան, Լիլիթ Տեր-Գրիգորյան) տեղ գտած <<Ձյուների թագավորության մեջ>> բաժնի ամփոփման դասի համար կարելի է կիրառել <<Մտքերի տարափ>> մեթոդը, քանի որ այն բավականին արդյունավետ է կրկնության համար: Մեթոդը կիրառվում է փոքր խմբերի համար: Բոլոր խմբերին տրվում է միևնույն առաջադրանքը: Խմբի յուրաքանչյուր անդամ իր թերթիկի վրա գրում է իր պատասխանը: Խոսել չի թույլատրվում: 1-2 րոպեից աշակերտները պետք է փոխանցեն իրենց թերթիկները` յուրաքանչյուրն` իր աջ կողմի նստած ընկերոջը: Յուրաքանչյուր աշակերտ կարդում է իր նոր թերթիկը և շարունակում դրա վրա նոր մտքեր գրել` առանց կրկնելու արդեն եղածը: Այս գործընթացը կրկնվում է այնքան ժամանակ, մինչև թերթիկները վերադառնան առաջին միտքը գրողին կամ մինչև մտքերը սպառվեն: Ամբողջ խումբը քննարկում է մտքեր` ընտրելով 2-4 առավել ընդհանրականները:

Այս մեթոդը նպաստում է աշակերտների հիշողության զարգացմանը, ազատ խոսք կառուցելու հմտությունը, թիմով աշխատելու կարողությանը և սեփական տեսակետն արտահայտելու ամրապնդմանը:

Հինգ րոպեանոց ազատ շարադրանք: Այս մեթոդը նպաստում է որևէ թեմայի կամ հարցի շուրջ սովորողների սեփական մտքերն ազատ ու անկաշկանդ շարադրելուն: Այն մի փոքր բարդ է այն իմաստով, որ պահանջում է մտքերի գրավոր շարադրանք:

**Հինգ րոպեանոց ազատ շարադրանքի մեթոդը** կարող է կիրառվել ինչպես դասի խթանման փուլում, այնպես էլ` կշռադատման: Ելնելով դասի նպատակից և թեմայից` ուսուցիչն ընտրում է թեման և առաջարկում սովորողներին հինգ րոպեի ընթացքում անկաշկանդ շարադրել իրենց մտքերը: Որպեսզի ապահովվի մտքերի, գաղափարների ազատ հոսք և որպեսզի սովորողները չկաշկանդվեն, ուսուցիչը նախապես տեղեկացնում է, որ այդ աշխատանքները մտքերի շարադրման քերականական, շարահյուսական կողմի

առնչությամբ չեն գնահատվելու: Ի դեպ նշենք, որ այդ գրավոր աշխատանքները ուսուցիչը կարող է դիտարկել արժևորող, որակական գնահատման տեսանկյունից` պարզելու համար, թե յուրաքանչյուր երեխայի առնչությամբ ինչ խնդիրներ պետք է լուծվեն: Հինգ րոպեից հետո ուսուցիչն առաջարկում է դադարեցնել աշխատանքը և ունկնդրվում են մի քանի երեխաների գրավոր աշխատանքները:

Կրտսեր դպրոցականների հետ աշխատելիս առաջարկվում է`

* ավելի հաճախ ներկայացնել ոչ թե հասկացություններ, այլ նկարներ, պատկերներ, որոնց շուրջը պետք է մտքեր արտահայտեն,
* ապահովել ազատ ու անկաշկանդ մթնոլորտ` նախապես շեշտելով, որ գրավոր աշխատանքները չեն գնահատվելու,
* գրիչը հնարավորինս չկտրել թղթից, եթե անգամ տվյալ պահին մտքեր չկան, կարելի է խզբզել թղթի վրա մինչև մտքերի առաջանալը (խաղային տարր),
* հինգ րոպեն անցնելուց հետո հիշեցնել ժամանակի սպառվելու մասին, բայց տրամադրել լրացուցիչ մեկ րոպե ևս` միտքն ավարտելու համար,
* ունկնդրվում են ըստ ցանկության` անպայման նշելով, որ մնացած բոլոր աշխատանքներն ուսուցիչը կկարդա:

**Մտագրո**հ: Այս մեթոդն այլ կերպ անվանում են <<մտքերի տարափ>> կամ

<<ուղեղային գրոհ>>: Սա խմբային աշխատանքի պարզագույն, բայց արդյունավետ մեթոդներից է: Խրախուսվում է ուսումնասիրվող նյութին այս կամ այն կերպ առնչվող բառեր թվարկելն ու մտքեր արտահայտելը: Այս մեթոդն առավելապես կիրառվում է դասի խթանման փուլում, մասնավորապես դասի սկզբում, սակայն դա պարտադիր պայման չէ: Նրան կարելի է տրամադրել տասը րոպե ժամանակ: Ուսուցչի դերը ուղղորդելն է, երեխաներին ուշադիր լսելը, աշխատանքի ընթացքը կազմակերպված անցկացնելը:

Այս մեթոդի կիրառման ընթացքում վերլուծության անհրաժեշտություն չկա, քանի որ պահանջվում է սոսկ նյութին վերաբերվող մտքեր արտահայտել և գրանցել:

Մեթոդի առավելություններից է ստեղծագործական խթանը, աշակերտների կողմից մեթոդի ձևի, ընթացքի հեշտ ընկալումը, խմբային աշխատանքը: Աշխատանքի ընթացքում հարկավոր է բացառել քննադատությունը, հեգնանքը կամ մերժումը. բոլոր մտքերն ընդունելի են, մասնակիցները հավասար են: Ուսուցիչը պետք է խրախուսի մտքերի հոսքը և սահմանափակումներ չդնի: Առանձնապես օգտակար կլինի այս մեթոդը կիրառել նոր թեմա սկսելու ժամանակ:10 Մանկավարժական տեսանկյունից փոխներգործուն ուսուցման հիմքում սովորողների և կրթական միջավայրի փոխազդեցությունն է, գիտելիքների ձեռքբերման համատեղ գործընթաց, որի ընթացքում անընդհատ փոխվում է գործունեության ձևը` խաղ, բանավեճ, քննարկում և այլն:12

Ուսուցման փոխներգործուն մեթոդները` որպես համատեղ գործունեություն, խթանում են կրտսեր դպրոցականների ճանաչողական ակտիվությունը, նպաստում երկխոսական, համագործակցային կարողությունների ձևավորմանը: Փոխազդելով միմյանց վրա` մասնակիցները տեղեկություն են փոխանակում, համատեղ լուծում են խնդիրներ, մոդելավորում են իրավիճակներ, գնահատում իրենց կատարած աշխատանքը, սեփական վարքագիծը, այսինքն` տիրում է համագործակցային մթնոլորտ: Աշխատանքի նկատմամբ նման մոտեցումը բարձրացնում է սովորողների ինքնագնահատականը, վստահությունը սեփական մտավոր ունակությունների նկատմամբ, ինչը ուսուցման գործընթացը դարձնում է աշակերտակենտրոն և առավել արդյունավետ: Այս դեպքում ուսուցման գործընթացը կազմակերպվում է այնպես, որ կրտսեր դպրոցականներն առանց դժվարության ընդգրկվում են որոշակի ակտիվ գործունեության մեջ: Փոխներգործուն մեթոդների կարևոր առանձնահատկությունն այն է, որ նրանք ապահովում են ուսուցման գործընթացի մասնակից սուբյեկտների փոխադարձ ակտիվության բարձր մակարդակ, որը ներառում է ինչպես զգայական, հոգևոր ոլորտը, այնպես էլ փոխազդեցության գործնական համատեղ լուծում են խնդիրներ, մոդելավորում են իրավիճակներ, գնահատում իրենց կատարած աշխատանքը, սեփական վարքագիծը, այսինքն` տիրում է համագործակցային մթնոլորտ: Աշխատանքի նկատմամբ նման մոտեցումը բարձրացնում է սովորողների ինքնագնահատականը, վստահությունը սեփական մտավոր ունակությունների նկատմամբ,

ինչը ուսուցման գործընթացը դարձնում է աշակերտակենտրոն և առավել արդյունավետ:

համատեղ լուծում են խնդիրներ, մոդելավորում են իրավիճակներ, գնահատում իրենց կատարած աշխատանքը, սեփական վարքագիծը, այսինքն` տիրում է համագործակցային մթնոլորտ: Աշխատանքի նկատմամբ նման մոտեցումը բարձրացնում է սովորողների ինքնագնահատականը, վստահությունը սեփական մտավոր ունակությունների նկատմամբ, ինչը ուսուցման գործընթացը դարձնում է աշակերտակենտրոն և առավել արդյունավետ: Այս դեպքում ուսուցման գործընթացը կազմակերպվում է այնպես, որ կրտսեր դպրոցականներն առանց դժվարության ընդգրկվում են որոշակի ակտիվ գործունեության մեջ: Փոխներգործուն մեթոդների կարևոր առանձնահատկությունն այն է, որ նրանք ապահովում են ուսուցման գործընթացի մասնակից սուբյեկտների փոխադարձ ակտիվության բարձր մակարդակ, որը ներառում է ինչպես զգայական, հոգևոր ոլորտը, այնպես էլ փոխազդեցության գործնական ուղղվածությունը:13

Փոխներգործուն գործունեությունը ենթադրում է համատեղ խմբային աշխատանք,առողջ քննադատություն, հանդուրժողականություն, պատասխանատվություն խմբային և անհատական հարաբերությունների դաշտում և միմյանց նկատմամբ բարյացակամ վերաբերմունք: Այսինքն` ուսուցման փոխներգործուն մեթոդները նպաստում են ուսուցիչ-սովորող, սովորող-սովորող հարաբերությունում համագործակցային կարողությունների զարգացմանը, միջանձնային հարաբերությունների ձևավորմանը, ինքնազարգացմանը, ուսուցման գործընթաց ակտիվ ներգրավմանը, ինքնաճանաչմանն ու ինքնավերլուծությանը:

Ինչպես նշում է Վ. Ս. Կուկուշկինը, փոխներգործուն մեթոդների կիրառման արդյունքում`

* խթանվում են սովորողների հետաքրքրությունները,
* խրախուսվում է յուրաքանչյուր սովորողի ակտիվ մասնակցությունն ուսուցման գործընթացում,
* կարևորվում է գործընթացի հուզականությունը,
* ուսումնական նյութն արդյունավետ է յուրացվում,
* սովորողները կրում են բազմակի ազդեցություններ,
* ապահովվում է հետադարձ կապ,
* ձևավորում են սովորողների` ինքնուրույն եզրակացություններ, տեսակետներ արտահայտելու կարողությունները,
* փոխվում է սովորողների վարքագիծը:

Մանկավարժ-մեթոդիստները, դիտարկելով ուսուցման փոխներգործուն մեթոդների կիրառման արդյունավետությունը, շեշտադրում են որոշ կարևոր դրույթներ.14

1. Փոխներգործուն մեթոդները հնարավորություն են տալիս ակտիվացնելու գիտելիքների ընկալման, յուրացման և ստեղծագործական կիրառման գործընթացը, ինչը պայմանավորված է ոչ միայն սովորողների ակտիվ ներգրավվածությամբ, այլև գիտելիքների անմիջական կիրառման հնարավորությամբ: Ուսուցման փոխներգործուն մեթոդների շարունակական կիրառումը ձևավորվում է տեղեկույթի յուրացման արդյունավետ ընթացք, փոխադարձ վստահության մթնոլորտ. սովորողները չեն վախենում սխալ մտքեր, նախադասություններ ասելուց:
2. Ուսուցման գործընթացում փոխներգործուն մեթոդների կիրառման արդյունքում բարձրանում է սովորողների դրական մոտիվացիան, ինչը խթանում է նրանց որոնողական ակտիվությունը` մղելով հստակ գիտակցված գործողությունների:
3. Փոխներգործուն ուսուցման գործընթացում ձևավորվում է այլընտրանքային մտածողություն. սովորողներն սկսում են իրենց տեսանկյունից դիտարկել քննարկվող խնդիրը, իրավիճակը և լուծման եղանակները, հիմնավորում են իրենց մոտեցումները, ապացուցում իրենց համոզմունքները: Ուսուցման այն մեթոդների կիրառման ընթացքում ձևավորվում են նաև դիմացինին լսելու, նրա կարծիքը հաշվի առնելու, համագործակցելու, թիմային աշխատանքի կարողություններ, գործընկերային հարաբերություն, հանդուրժողական և բարյացակամ վերաբերմունք ընդդիմախոսի նկատմամբ:
4. Ուսուցման փոխներգործուն մեթոդները հնարավորություն են տալիս զարգացնել կազմակերպական հմտությունները, ձեռք բերել փորձառություն:

Այս մեթոդների համախումբն ունի նաև սեփական գործունեության արդյունքների մշտադիտարկման և վերահսկողության գործառույթներ:

Հետազոտական աշխատանքի շրջանակներում մեր կողմից առաջադրվել են դասագործընթացում կիրառվող մի շարք ժամանակակից տեխնոլոգիաներ, որոնք մեր կարծիքով, կարող են նպաստել կրտսեր դպրոցականների ուսուցման գործընթացի արդյունավետության բարձրացմանը։ Իրականացրել ենք հետազոտություն՝ նպատակ ունենալով պարզել, թե տարրական դպրոցի ուսուցիչները մեր կողմից առաջադրված տեխնոլոգիաներից որոնք են ավելի շատ կարևորում կրտսեր դպրոցականների ուսուցման գործընթացի արդյունավետության բարձրացման նպատակով: Այդ նպատակով մեր կողմից իրականացվել են դասեր առաջադրված տեխնոլոգիաների կիրառմամբ, արձանագրել ենք ստացված

արդյունքները, կատարել՝ եզրահանգում։

Ելնելով մեր հետազոտական աշխատանքի նպատակի սահմանումից՝ նպատակահարմար ենք գտել կից ներկայացնել ուսուցման ժամանակակից տեխնոլոգիաներով և փոխներգործուն մեթոդներով իրականացված դասերի նմուշ օրինակներ «Ես և շրջակա աշխարհը» և «Մայրենի » առարկաներից։

ԴԱՍԻ ՊԼԱՆ

Դասարան – 3-րդ

Առարկա - Ես և շրջակա աշխարհը

**Դասի թեման**՝ «Արեգակնային համակարգ» **Դասի տեսակը**՝ Ամփոփման դաս

**Դասի նպատակը** ՝ Ամրապնդել երկնային մարմինների մասին ունեցած գիտելիքները, աստղային երկնակամարի, Արեգակնային համակարգի, մոլորակների, Երկրի պտույտի և դրանով պայմանվորված պարբերական փոփոխությունների մասին:

**Դասի կահավորումը**՝ էլեկտրոնային գրատախտակ, գլոբուս, երկնային մարմինների գունավոր նկարներ

**Կիրառվող տեխնոլոգիաները**՝ համագործակցային և տեղեկատվական

**Կիրառվող համագործակցային մեթոդները**՝ (համագործակցային )խմբային աշխատանք, քարտային աշխատանք , հարցազրույց։

**Դասի կահավորումը՝ անհրաժեշտ զննական միջոցներ.**

* PP ներկայացում:
* Համակարգիչ, պրոյեկտոր:
* Երկնային մարմիններ՝ Արև, Լուսին, աստղեր, Երկիր մոլորակ, առաջադրանքով քարտեր։ Աշակերտական նստարանները դասավորված են խմբային աշխատանք կատարելու համար:
* **Դասի ընթացքը**՝

**Խթանման փուլ** ՝ դասարանը բաժանել 4 խմբի 1-4 հաշվի միջոցով։

-Երեխանե'ր, կարծում եմ կռահում եք , թե ինչպես ենք այսօր աշխատելու։ / Խմբերով/ Եկեք վերհիշենք խմբերով աշխատելու կանոնները։ / Չաղմկել, խոսել ցածրաձայն, լսել և հարգել միմյանց կարծիքը/

Կանոնները գրել գրատախտակին և զգուշացնել, որ դրանց խախտման դեպքում, խմբերը կկորցնեն միավորներ։

Բաժանել նախապես պատրաստված քարտերը և հանձնարարել լրացնել

քառատողերում բաց թողնված բառերը։/ Հավելված 1.2/ Տալ մեկ րոպե ժամանակ։ Ավարտելուց հետո յուրաքանչուր խմբից մեկ հոգի բարձրաձայն կարդում է իրենց խմբի քառատողն ու ասում, թե որ բառն էր բաց թողնված։

-Երեխանե'ր, ի՞նչ եք կարծում, պատահական էին հենց այդ բառերը բաց թողնված։ / Ոչ մենք տարվա եղանակներն ենք / Այո', ձեզնից յուրաքանչյուրը տարվա մի եղանակ է ներկայացնում և յուրաքանչյուր խումբ կանվանվի իր կռահած եղանակի անունով:

Պատմել պատմություն այն մասին , թե հին ժամանակներում մարդիկ ինչերի հետ էին կապում եղանակների փոփոխությունը։

-Երեխանե'ր, ես ձեզ համար պատրաստել եմ մի շատ հետաքրքիր տեսանյութ, որտեղ ներկայացված է տարվա եղանակների փոփոխման իրական պատճառը ։

Միացնել տեսանյութը․

Տեսանյութը դիտելուց հետո ցուցադրել նախապես պատրաստված արեգակնային համակարգի տարրերը։ / Արև, լուսին, Երկիր, աստղեր, մոլորակներ/ ։

Խմբային աշխատանք(Համագործակցային տեխնոլոգիա) **Առաջին փուլ**

Յուրաքանչյուր խմբից հրավիրել մեկ երեխա։ Կանգեցնել ըստ եղանակների հաջորդականության։ Յուրաքանչյուրը ընտրում է, թե մոլորակի որ հատվածում կցանկանար ապրել, իր ցանկությամբ որոշում է Երկրի դիրքը Արեգակի նկատմամբ, իսկ մյուս աշակերտը պետք է որոշի ամառ թե՞ ձմեռ է տվյալ պահին այդ վայրում։ Յուրաքանչյուր ճիշտ պատասխան բերում է թիմին մեկ միավոր։

# **ԳԼՈՒԽ 2**

# **Հետազոտության արդյունքների վերլուծություն**

**Հարց 1. Կիրառու՞մ եք փոխներգործուն (ինտերակտիվ) մեթոդներ <<Ես և շրջակա աշխարհ>> առարկայի դասավանդման ընթացում:**

Հարցման արդյունքում պարզեցինք, որ հարցմանը մասնակցած դասվարների կեսից ավելին՝ 55%-ը հաճախ է կիրառում փոխներգործուն մեթոդներ և դրանց կիրառումը դասագործընթացում շատ արդյունավետ է: Դասվարների 20%-ը նշել է, որ երբեմն կրառում է, երբ դրա կարիքը լինում է։ 15%-ը՝ շատ փոքր մասը, նշեց, որ դասերն անցկացնում է ավանդական մեթոդներով և չի կիրառում: Դասվարներից շատերը նշեցին, որ իրենք այդ մեթոդներին ծանոթացել են մասնագիտական զարգացման դասընթացների ժամանակ: Դասվարների 10%-ը նշել են անգամ ծանոթ չեն մեթոդներին, չեն կիրառում ճիշտ ընթացքով: Ուստի, մեթոդը իմանալը, այն կիրառելը դասերի ժամանակ դեռ չի նշանակում արդյունք ապահովել: Հետևաբար, կարևոր է, որ ուսուցիչների մասնագիտական դասընթացների ժամանակ էլ, դասերի ժամանակ մեթոդները կիրառելիս էլ ուսուցիչները իմաստավորեն՝ ինչը ինչի համար և ինչպես են կիրառում:

**Տրամագիր 1**

**Հարց 2. Ի՞նչ նպատակով եք կիրառում փոխներգործուն (ինտերակտիվ) մեթոդները մայրենիի դասերի ընթացքում։**

Հարցմանը մասնակից ուսուցիչներից պարզեցինք, որ նրանց հիմնական մասը՝ 45%-ը, փոխներգործուն (ինտերակտիվ) մեթոդները կիրառում են նյութի շուրջ երեխաների հետաքրքրությունը բարձրացնելու, նյութը ըմբռնելի դարձնելու նպատակով, մյուԱՔս մասը՝ 30%-ը, նշել են, որ այդ մեթոդները կիրառում են դասապրոցեսին ավելի շատ աշակերտների մասնակցությունն ապահովելու և նրանց ներգրավվելու դասագործընթացին: Նրանց 15%-ի կարծիքով կիրառում են փոխներգործուն մեթոդները նոր նյութի յուրացումը հեշտացնելու նպատակով, իսկ 10% նշել է, որ միայն նյութի յուրացման նպատակով են կիրառում փոխներգործուն մեթոդներ։ Այսպիսով՝ փոխներգործուն մեթոդների կիրառումը նպաստում է նյութի նկատմամբ հետաքրքրվածության բարձրացմանը և յուրացմանը։

**Տրամագիր2․**

**Հարց 3. Ո՞ր փոխներգործուն մեթոդներն եք ավելի հաճախ կիրառում:**

Հարցախույզի մասնակից ուսուցիչները 3-րդ՝ «Ո՞ր փոխներգործուն մեթոդներն եք ավելի հաճախ կիրառում» հարցին պատասխանել են հետևյալ կերպ։ Նրանցից 27%-ը նշել է, որ կիրառում է «ԳՈՒՍ», 23%-ը՝ «Վեննի դիագրամ», 20%-ը՝ «Քառաբաժան», 15%-ը՝ «Մտագրոհ», 15%-ը՝ «Պրիզմա»: Այսպիսով՝ հարցման մասնակից դասվարները դասագործընթում կիրառվում են գրեթե բոլոր փոխներգործուն մեթոդները։ Նրանք նշել են, որ այդ մեթոդների կիրառումը դասագործընթացում խթանում է կրտսեր դպրոցականների ճանաչողական ակտիվությունը, նպաստում երկխոսական, համագործակցային կարողությունների ձևավորմանը:

**Տրամագիր3․**

**Հարց4. Նշե՛ք՝ ո՛ր մեթոդներն են նպաստում սովորողների վերլուծական կարողությունների ձևավորմանը:**

Վերոհիշյալ հարցին գրեթե բոլոր դասվարները հիմնականում սովորողների վերլուծական կարողությունների ձևավորման կիրառում են նույն մեթոդները՝ պրիզմա, մտագրոհ, ԳՈՒՍ, քառաբաժան, Վեննի դիագրամ և այլն: Նրանք նշեցին, որ վերոհիշյալ մեթոդները արդյունավետ են ազդում սովորողի վերլուծական կարողությունների ձևավորման գործում:

Հարցախույզի մասնակից դասվարների 27%-ը նշել են, որ նշված մեթոդներից բացի այլ մեթոդներ են կիրառում դասագործընթացում, որպեսզի սովորողների վերլուծական կարողությունները ձևավորեն և զարգացնեն։ 16%-ը նշել են մտագրոհ մեթոդը, որի կիրառման դեպքում վերլուծական կարողությունների ձևավորումը և զարգացումը ավելի դյուրին է լինում: 14%-ը՝ ձննագնդիի մեթոդը, 11%-ը՝ քառաբաժան, երեք բանալի և մեկ կողպեք մեթոդները, 8%-ը՝ պրիզմայի և վիենի դիագրամայի մեթոդները, 5%-ը՝ խմբային աշխատանքի մեթոդը։

Այսպիսով, հարցման արդյունքում պարզ դարձավ, որ սովորողների վերլուծական կարողությունների զարգացմանն առավելապես նպաստում է փոխներգործուն մեթոդներով դասերի անցկացումը. դրանք հնարավոր են դարձնում սովորողների երկխոսությունը, կարծիքների ազատ արտահայտումը, երևույթները վերլուծելու, մտքերը համադրելու, դատողություններ անելու ինչպես նաև տեքստի ավելի խորը և բազմակողմանի ընկալումը։

**Տրամագիր 4**

**5․<<Ես և շրջակա աշխարհը>> առարկայի դասի ո՞ր փուլում եք կիրառում փոխներգործուն մեթոդական հնարները։**

Հարցին, թե դասի, որ փուլում եք կիրառում փոխներգործուն մեթոդական հնարներ ԽԻԿ համակարգի տարբեր փուլերում պարզելու նպատակով հարցախույզի մասնակից ուսուցիչները տվել են հետևյալ պատասխանները։ Նրանց 28%-ը նշել են, որ նպատակահարմար են գտնում փոխներգործուն մեթոդական հնարները կիրառել մայրենիի դասի կշռադատման փուլում դասի կշռադատման փուլում և մեծամասամբ կիրառում են քառաբաժանի մեթոդը։ 27%-ը նշել են, որ մեթոդական հնարները կիրառում են դասի բոլոր փուլերում։ Ուսուցիչների 23%-ը մեթոդական հնարները կիրառում են իմաստի ընկալման փուլում, նրանց մեծամասնությունը դասի իմաստի ընկալման փուլում կիրառում է T–աձեւ աղյուսակի մեթոդը, քանի որ այս մեթոդը առավել հեշտ է յուրացվում աշակերտների կողմից, եւ նրանք սիրով են մասնակցում այս մեթոդով իրականացվող աշխատանքներին: Սակայն զարմանալի էր, որ իմաստավորման փուլում հարցման մասնակից ուսուցիչներից ոչ մեկը չէր մատնանշել խմբային աշխատանքը, որը նույնպես աշակերտների ամենասիրելի ու հետաքրքիր աշխատելաձևերից մեկն է:

**ԵԶՐԱԿԱՑՈՒԹՅՈՒՆ**

Ուսումնասիրությունների արդյունքում հանգել ենք հետևյալ եզրակացություններին՝

1. Ուսումնադաստիարակչական գործընթացի և կրթության որակի բարձրացման անհրաժեշտությունը ուսուցչից պահանջում է << Ես և շրջակա աշխարհը>> Առարկայի դասագործընթացը առավել արդյունավետ դարձնելու համար կիրառել նոր մեթոդներ, միջոցներ, տեխնոլոգիաներ, հնարներ, որոնց շարքում իրենց ուրույն տեղն ունենա ժամանակակից տեխնոլոգիաներն ու փոխներգործուն մեթոդները։
2. Տարրական դպրոցում ուսուցման գործընթացի արդյունավետության բարձրացմանը և սովորողների կողմից գիտելիքների խորը յուրացմանը նպաստում են դասերին ուսուցման ժամանակակից տեխնոլոգիաների և փոխներգործուն մեթոդների կիրառումը:

* Ժամանակակից տեխնոլոգիաներն ու փոխներգործուն մեթոդները հնարավորություն են տալիս աշակերտներին դառնալ դասի ակտիվ մասնակիցներ, աշակերտները սովորում են ինքնուրույն որոնել, գտնել և յուրացնել նոր գիտելիքներ։

ժամանակակից տեխնոլոգիաների կիրառումը տարրական դպրոցի ուսուցման << Ես և շրջակա>> աշխարհը առարկայի գործընթացում նպաստում է կրտսեր դպրոցականների ճանաչողական հետաքրքրությունների ձևավորմանը։ Նրանք ձեռք են բերում սեփական մտքերը ազատ արտահայտելու, խմբում աշխատելու, համագործակցելու, միմյանց կարծիքը լսելու, հարգելու, տարբեր սոցիալական դերեր կատարելու կարողություններ